DJEČJI VRTIĆ RADOST LUDBREG
KLASA:601-01/23-01/03/4
URBROJ:2186-16-13-01-1-23-1
Ludbreg, 31.08.2023.

Na temelju članka 21.Zakona o predškolskom odgoju i obrazovanju (NN 10/97,107/07,97/13,57/22,), te članka 38.Statuta Dječjeg vrtića Radost Ludbreg, ravnateljica vrtića podnosi:

GODIŠNJE IZVJEŠĆE O RADU DJEČJEG VRTIĆA RADOST LUDBREG
ZA PEDAGOŠKU GODINU 2022./2023.

Županija: Varaždinska
Predškolska ustanova: Dječji vrtić Radost Ludbreg
Adresa: Augusta Šenoe 4
Broj telefona/fax: 042 810 633
Mob:099 2761 233
E-mail:radostludbreg@gmail.com

SADRŽAJ:
· Ustrojstvo rada
· Materijalni uvjeti rada
· Njega i skrb za tjelesni rast i zdravlje djece
· Odgojno –obrazovni rad
· Stručno usavršavanje
· Suradnja s roditeljima
· Suradnja s društvenim čimbenicima
· Vrednovanje programa






















USTROJSTVO RADA

	Dječji vrtić Radost Ludbreg kao javna  ustanova koja provodi i organizira programe odgoja, obrazovanja, zdravstvene zaštite, prehrane i socijalne skrbi za djecu od navršenih godinu dana do polaska u školu. Tijekom protekle pedagoške godine 2022./2023.realizirao je programe u skladu s razvojnim osobinama i potrebama  djece, te socijalnim, vjerskim i drugim potrebama obitelji djece polaznika vrića, a na temelju Zakona o predškolskom odgoju, Državno pedagoških standarda, Programskog usmjerenja odgoja i obarazovanja djece predškolske dobi, Nacionalnog kurikuluma za predškolski odgoj, te Odlukama Gradskog vijeća, Upravnog vijeća, Statutu i Pravilnicima vrtića.	Redoviti program organiziran je u osam odgojnih skupina  u trajanju od 10 sati,  u petodnevnom radnom tjednu. Radno vrijeme vrtića je od 5,30 do 17,00 sati u jasličkim i vrtićkim odgojnim skupinama. Program predškole organiziran je u popodnevnim satima, po tri sata dnevno u razdoblju od Listopada do Svibnja.
U pedagošku 2022/2023.godinu na svim programima bilo je upisano 205 djece, a na primarnom desetsatnom do 195.  Broj upisane djece varirao je ovisno o trajanju kraćih programa, zaposlenosti roditelja, bolestima djece, rodiljnim dopustima majki, te ispisima zbog preseljenja, polaska u školu ili nekog drugog razloga. Najveći broj upisane djece tijekom godine bio je u Travnju, kada smo upisali 3  nove djece s liste čekanja zbog završetka roditeljskog dopusta.  Zbog polaska u školu ispisano je 33 djece, a jedno dijete je  na zahtjev roditelja dobilo odgodu upisa u školu.
Broj djece u dvije skupine  10% je veći  od broja propisanog Državno pedagoškim standardima kako bi unatoč niskoj ekonomskoj cijeni (koja sukladno članku 42.DPS-a ne pokriva sve troškove smještaja djece u vrtiću, mogli zadovoljiti osnovne potrebe djece, zaposlenika, te ostale tehničke, higijenske i prehrambene norme. U tim smo skupinama dodatno zaposlili njegovateljicu i odgojiteljicu., a u skupini s djetetom s posebnim potrebama asistenta.
Uz primarni program roditelji su za svoje dijete mogli odabrati i kraće programe 
Tablica: Kraći  programi
	NAZIV PROGRAMA
	BROJ DJECE NA PROGRAMU
	VODITELJ PROGRAMA
	TRAJANJE

	KRAĆI PROGRAM PREDŠKOLE
	10
	NIKOLINA BESTIJANIĆ-odgojiteljice

	Od Listopada do Svibnja 
Od 15,30-do 18,00 sati


	MALI VJERONAUK
	80
	SPOMENKA  MAJCEN
MAJA DENAČIĆ 
Odgojiteljice s kanonskim mandatom
	1x mjesečno /tri skupine

	NJEMAČKI JEZIK
	25
	EDITH NOVOTA-odgojiteljica- verificirani program
	2xtjedno /jedna skupina

	ENGLESKI JEZIK
	85
	LORENA BALENTAodgojiteljica-verificirani program
	1xtjedno/dvije skupine

Tablica: Ustrojstvo rada zaposlenih i broj djece po skupinama
	SKUPINA
	BROJ DJECE
	ODGOJITELJI
	STR.
SPREMA
	       

	Jaslice 1 (90m2)
(1-2g)
	16
	Renata Špikić
Mia Juras
Marina Matušin
	VŠS –odgojitelji

njegovatelj 
	


	Jaslice 1
45m2
(1,5-2)
	10
	Danijela Tenčić
Lorena Balenta
	VŠS odgojitelji
	

	Jaslice 2 A
(75m2)
(2-3,5g.)
	15
	Vesna Makar
Edith Novota

	VŠS- odgojitelji
	


	Jaslice 2 B
(65m2)
(2-3,5)
	21
	Natalija Prebegović
Jasna Vručina
	VŠS odgojitelji

	



	Mlađa B
(100m2) 
(3 -4g )
	23
	Julija Biškup
Ksenija Lukač
	VŠS odgojitelji


	

	Mlađa A
90m2
(4-5 )
	27
	Spomenka Majcen
Kristina Švoger

	VŠS odgojitelj-med.sestra
VŠS odgojitelji
	

	srednja
(70m2)
(5-6)
	23
	Jasenka Piljak
Ljiljanka Virag
	VŠS odgojitelji

	

	Srednja
70m2
(5-6)
	27
	Druško Danijela
Anja Vađon
Tea Povijač
	VŠS odgojitelji

Asistent djece s teškoćama
	

	Starija
(100 m2)
6-do polaska u školu
	33
	Denačić Maja
Matijević Zrinka

	VŠS odgojitelj
VŠS odgojitelj

	

	UKUPNO
	195
	19 + 1 njegovateljica s
1 Asistentica 
	
	

	NIKOLINA BESTIJANIĆ-odgojitelj za rad u programu predškole i zamjena za odsutne radnike
ZAMJENA ZA VRIJEME GODIŠNJIH ODMORA
SARA SERMEK VŠS odgojitelj
ISABEL ŠARONJA VŠS studentica predškolskog
SUZANA GALAUER VSS mag.predšk.odgoja
	



Tablica: ustrojstvo rada ostalih zaposlenih
	TEH.
OSOBLJE
	BROJ ZAPOSLENIH
	IME PREZIME
	STR.SPREMA
	ZAMJENE

	Ravnatelj
	1
	Zvjezdana Jadanić
	VŠS-odgojitelj
	

	Psiholog pripravnik
	1
	Sara Filip
	VSS -psihologinja
	

	Admin.rač.tajnik
	1
	Tamara Čanaki Švec
	SSS
	

	Gl.kuharica
kuharica
	1
1
	Đurđica Jovanović
Senka Kukec
	SSS
	

	Pom.kuharica/pralja
	1
	Antonija Prasnički
	SSS
	

	Čistačica
	2
	Slavica Medjimurec
Petra Namjesnik
	SSS

SSS
	

	UKUPNO
	8
	
	
	



MATERIJALNI  UVJETI  RADA
	Financijski plan vrtića izrađen je na osnovi ekonomske cijene od 1.600,00kn, za djecu vrtićke dobi i 1.700,00kn za djecu jasličke dobi, po uvođenju eura, sfinnciranje po djetetu iznosi 133EUR, ekonomska cijena 213 EUR za dijete vrtićke dobi i 226 EUR za dijete jasličke dobi, te sredstava MZO-a za predškolu i djecu romske nacionalne manjine i Grada za program predškole. 
Redovito su vršeni periodički pregledi ispravnosti kućanskih aparata, protupožarni  i sanitarni pregledi, mikrobiološke kontrole hrane, vode i radnika.
Potpisivanjem Kolektivnog ugovora povećeli su se izdaci za plaće i ostala materijalna prava koja proizlaze iz ugovora što smanjuje mogućnost ulaganja u didaktiku, no za novi dio vrtića birala se didaktika koju će moći koristiti sve skupine, pa se nabavljalo samo nužno. 
 Dogradnjom vrtića povećani su  prostorni kapaciteti  vrtića, te je upisano  djece sukladno DPS-u., a u dvije skupine koje imaju veću kvadraturu zaposlena su dva njegovatelja.
Završili smo aktivnosti vezane uz Erasmus projekt STE(A)M kids za kojeg smo po finalnom izvješću dobili sredstva za nabavku za nabavku jednog prijenosnog računala.
 Nabavka svega planiranog vršila se sukladno financijskom planu i  financijskim kontrolama, te ostvarenim prihodima.
NJEGA I  SKRB ZA TJELESNI RAST I ZDRAVLJE DJECE
Prilikom upisa u Vrtić roditelji su obavili predupisne preglede djece, te redovito procjepljivali djecu prema kalendaru cijepljenja. O izostancima djece zbog zdravstvenih razolaga dostavljali su liječničke potvrde. Odgojitelji i medicinska sestra pratili su zdravstveno stanje i razvoj djece, te o svojim zapažanjima u slučaju potrebe obavještavali roditelje.Izvršena su antropometrijska mjerenja u svim skupinama, te ostala vrednovanja vezana uz razvoijne karakteristike djece i dostavljena roditeljima na uvid. Dvoje djece je s posebnim potrebama od toga jedno s medicinskom dokumentacijom i jedno  u postupku dobivanja medicinske dokumentacije.Tijekom cijele godine nabavljale su se zdrave i kavalitetne namirnice,te su kreirani raznoliki i maštoviti jelovnici koji su prema broju obroka i kalorijskoj vrijednosti usklađeni s Prehrambenim standardima djece predškolske dobi. Priprema obroka, preuzimanje namirnica, posluživanje hrane, te čišćenje i kontrole provode se sukladno HACAP sustavu od 2009.godine.  Redovito su od strane ZZJZ-a uzimani uzorci hrane, vode i brisevi ruku zaposlenih u kuhinji, a zaposlenici su obavljali sanitarne preglede i tečaj higijenskog minimuma., te su provođene preventivne mjere deratizacije i dezinfekcije.
Svakodnevna dezinfekcija ruku i igračaka vrši se  dezinfekcijskim sredstvom Dezderman S koji nije štetan za dječju kožu i koristi se za dezinfekciju ruku u kirurgiji, dok se ostale površine deznficiraju s BC-desom i Izosanom. U prostorima za prematanje i kuhinji postavljeni su dozatori za dezinfekciju ruku radnika kako bi zaštita bila još efikasnija.

Evidencijom pobola djece utvrđeno je da su najviše bolovala djeca jasličke dobi i to uglavnom od  respiratornih bolesti i bolesti probavnog trakta. Roditelji se ne pridržavaju savjeta liječnika o prehrani za vrijeme viroze ili ne ostave dijete kod kuće dovoljno dugo da potpuno ozdravi već ga ranije dovedu ponovo u vrtić što rezultira povratkom bolesti, tako da se bolest često javlja kod iste djece nekoliko puta.
Nalazi inspekcija bili su uredni, a tijekom godine nije bilo ozljeda koje bi zahtijevale hitnu liječničku intervenciju.
Medicinska sestra i psihologinja kroz zdravstveni odgoj zaposlenih i roditelja,  kontinuirano nas upozorava i podsjeća na pravila higijene u skupinama i postupanja prilikom pojave bolesti.
Tijekom ljetnih mjeseci djeca su boravila vani u jutarnjim satima, uz dostupnost vode,  a sve sobe dnevnog boravka djece opremljene su klima uređajima kako bi boravak u vrtiću bio ugodan i u skladu sa zaštitom zdravlja djece, te Protokolom o postupanju i preporukama za zaštitu djece od vrućine. 
Pogođeni potresom donijeli smo nove protokole o postupanju s djecom, evakuaciji i provedboi aktivnosti na jačanju otpornosti djece u kriznim situacijama kako bi svi u vrtiću znali kako se ponašati u slučaju mogućih katastrofa.

ODGOJNO OBRAZOVNI RAD
Odgojitelji su sukladno Godišnjem planu i programu vrtića izradili svoje godišnje, tromjesečne, tjedne i dnevne planove aktivnosti, te ih realizirali s ciljem zadovoljavanja dječjih potreba, interesa i što kvalitenijeg i poticajnijeg razvoja djeteta. Aktivnosti su pratile razvojne karakteristike djece i omogućavale poticajno okruženje za razvoj djeteta u cjelini. Tematski su odgojitelji pratili blagdane i praznike, godišnja doba i plodove koji dozrijevaju, vremenske karakteristike, odjeću i obuću, poslove koje ljudi obavljaju. Svaka skupina je uz aktivnosti godišnjeg plana vrtića i skupine realizirala zadaće Sigurnosno zaštitnog programa, programa prometnog odgoja, te aktivnosti koje su kroz stručno usavršavanje intenzivnije istražile i ponudile djeci s ciljem pojačanog razvoja.
U jasličkim skupinama naglasak je bio na aktivnostima za razvoj proprioceptivnog sustava kod djece, odvikavanju od pelena, te razvoju krupne i fine motorike i motoričkog razvoja, kroz projekt „Što sve može moje tijelo“,  senzomotoričkom razvoju, te govornim aktivnostima uz slikovnice i fotografije, promatranje prirode i prirodnih pojava u našem bližem okruženju. Odgojitelji su dali važnost lutki u razvoju govora i uspostavljanju socio-emocionalnih kontakata i rješavanju konfliktnih situacija. Matematičke i istraživačke aktivnosti sve ranije zanimaju djecu, vođeni dječjim pitanjima i radoznalošću odgojitelji nude djeci mogućnost otkrivanja, traženja rješenja i učenja. Procijenivši aktualne razvojne potrebe i mogućnosti, osiguravaju prikladne uvjete i poticaje za stalno djetetovo unapređivanje prema višim razvojnim postignućima. Zajedničkim promišljanjem odgojno-obrazovne prakse, zaključili smo da svoje aktivnosti moramo prilagoditi novom digitalnom vremenu, na način da djeca uče kao u igrici, ali da glavni lik budu oni sami u realnom , a ne virtualnom svijetu. Odgojitelji svoje aktivnosti kreiraju na podu sobe dnevnog boravka, a djeca imaju određene zadatke koje moraju obviti kroz više koraka da bi došli do rješenja, učenje kroz pokret postalo je omiljeno djeci, hiperaktivnu djecu usmjerava ka pravilima , a intreovertiranu i statičnu potiće na aktivnost. S lakoćom uče nove sadržaje, slova i brojke više nisu dosadne. Starija skupina uz pripremu za školu, sudjelovala je u projektu prometnog odgoja. Uz aktivnosti koje su kreirali odgojitelji, surađivali su s Auto školom, Auto klubom, policijom. Sve navedene teme bile su popraćene recitacijama, pjesmicama i pričama kako bi usvajanje i proširivanje novih sadržaja bilo što veselije i zanimljivije, te prate obilježavanje blagdana i praznika. Odgojitelji su tijek aktivnosti konkretizirali u svojoj pedagoškoj dokumentaciji i arhivirali kroz mape aktivnosti skupine koje sadrže foto dokumentaciju i radove djece.
Ove godine najviše smo surađivali s gradskom knjižnicom i čitaonicom, često smo samo prošetali i posudili slikovnice, a ponekad ostali na njihovim radionicama. Djeca starije skupine bila su na zajedničkom izletu  u Đurđevcu i Ludini-Moslavačka priča. 
Proslavili smo 57.rođendan vrtića u vrtiću s djecom kroz igre, mala vrtićka natjecanja i likovne radionice i tortama za svaku skupinu koje su ispekle naše kuharice. Organizirati završnu priredbu i druženje s roditeljima kako bi se zajednički oprostili od vrtića i ispratili naše predškolce pjesmom.

STRUČNO USAVRŠAVANJE
Prema planu stručnog usavršavanja na nivou ustanove realizirane su slijedeće teme:
1. Jaslice 1A- Ježići: Razvoj senzomotorike
2. Jaslice 1B- Tigrići:Što sve može moje tijelo 
3. Jaslice 2-Zvjezdice:Istraživanje i spoznaja okoline kroz boje
4. Jaslice3-Loptice: Veseli brojevi
5. Mlađa B-Krijesnice:Svijet oblika
6. Mlađa A-Ribice:Razvoj predmatematičkih vještina kroz godišnja doba 
7. Srednja skupina A Gusjenice:Tjelesna aktivnost kao preduvjet zdravog rasta i razvoja djeteta
8. Srednja B-Bombončići: Voda
9. Starija skupina -Štrumfići:Promet
10. Sara Filip, psihologinja-Hiperaktivnost i odgojni postupci
Odgojitelji su svoje aktivnosti uspješno realizirati i prezentirali na danu stručnog usvršavanja na nivou ustanove.
Sara Filip, Jasna Vručina, Zvjezdana Jadanić završile su stručno usavršavanje u Stručno razvojnom centru Iskrica za rad s darovitom djecom, te  Bistrić kako bi stekle dodatna zananja u praktičnom radu s darovitom i potencijalno darovitom djecom.
SURADNJA S RODITELJIMA
Roditelji su prilikom upisa imali mogućnost razgledati vrtić i biti u skupini najmanje tjedan dana, a po želji i više uz poštivanje epidemioloških mjera. Odazivali su se na roditeljske sastanke i pozive na suradnju.  Interesirali su se za aktivnosti koje provodimo i organizaciju rad i skupina. Zajednički smo donosili odluke o izletima, načinu rada i prelascima djece u skupine. Roditelji su se uključivali u naše radionice, pomagali nam oko organizacije završne priredbe,  pratili nas na svim našim javnim nastupima.  Mnogo više komuniciramo preko Viber grupa i sve važne informacije i reakcije roditelja puno brže kolaju što daje mogućnost pravodobnog reagiranja na određene situacije u skupini i zadovoljstvo ili nezadovoljstvo radom svih nas.Velika pomoć u radu odgojiteljima i roditeljima je psihologinja Sara Filip, koja kontinuirano prati rad djece i odgojitelja u svim skupinama, svakodnevno je u svakoj skupini, dobro poznaje djecu i svojim savjetima, zajedničkim sastancima, prezentacijama, edukativnim letcima pomaže kvalitetnijoj skrbi za rast i razvoj djece.
SURADNJA S DRUŠTVENIM ČIMBENICIMA
Dječji vrtić je protekle  pedagoške godine surađivao s nadležnim ministarstvom, Gradom Ludbregom i stručnim službama,  Područnim uredom za prosvjetu, Privrednom bankom, Međugeneracijskim centrom, Udrugom umirovljenika, Knjižnicom i čitaonicom Mladen Kerstner Ludbreg, Policijskom postajom Ludbreg, Turističkom zajednicom Ludbreg , Centrom za kulturu i informiranje Dragutin Novak Ludbreg, Radio Ludbregom, Županijskim uredom za prosvjetu, HAK-om, Osnovnom školom Ludbreg, Vatrogasnom postajom Ludbreg, Zavodom za javno zdravstvo, auto školom Iovia.

VREDNOVANJE PROGRAMA

Tijekom cijele godine pratili smo rast i razvoj djece, sukladno karakteristikama optimalnog razvoja predškolke djece. Odgojitelji su u skupinama provodili antropometrijska mjerenja, kako bi ukazali roditeljima na osnovu realnih činjenica jeli dijete pretilo ili podhranjeno. Vrednovali su svoj rad i upisali ga u svoje zabilješke pedagoške dokumentacije. Zajednički smo vrednovali rad međusobno i cijelog kolektiva, te pokušavali novim kreativnim aktivnostima unapređivati i mijenjati odgojnu praksu.Nove edukacije u Stručno razvojnom centru Iskrica, otvorile su nove mogućnosti vrednovanja djece, što je omogućilo lakše praćenje napredtka djece i olakšalo komunikaciju s roditeljima, te omogućilo planiranje sadržaja za potencijalno darovitu djecu , te aktivnosti koje su individualizirane ili prilagođene onoj djeci koja u pojedinim razvojnim fazama imaju teškoće ili se sporije razvijau. Kontinuiranim stručnim usavršavanjem, te prezentiranjem aktivnosti koje smo kroz stručno usavršavanje provodili međusobno smo dijelili znanje i osnaživali svoj rad. Zbog čestih viroza i covida odgojitelji su više izostajali, te smo često uzimali zamjene i prilagođavali se situaciji što djelomično narušava kontinuitet rada i zahtjeva prilagodbu drugog odgojitelja na skupinu i način rada. 

